Vážení členovia pozemkového spoločenstva,

 Výbor Pozemkového spoločenstva vo Vyšných Ružbachoch zvoláva riadne zasadnutie valného zhromaždenie členov Združenia bývalých urbarialistov, pozemkové spoločenstvo Vyšné Ružbachy, ktoré sa bude konať dňa **21. 9. 2025 o 11.00 hod.,** v budove kinosály vo Vyšných Ružbachoch.

***Program riadneho rokovania valného zhromaždenia:***

1. Prezentácia a otvorenie (Prezentácia od 10.00 hod.)
2. Predloženie a schválenie programu.
3. Schválenie predsedajúceho valného zhromaždenia.
4. Voľba mandátovej, návrhovej komisie a overovateľa zápisnice.
5. Určenie skrutátorov (sčítačov hlasov) a zapisovateľa.
6. Správa o činnosti za rok 2024
7. Správa o finančnom hospodárení za rok 2024
8. Správa dozornej rady za rok 2024
9. Správa o hospodárení v lese za rok 2024 a plán lesníckej činnosti na rok 2025
10. Návrh na schválenie ročnej účtovnej závierky za rok 2024 vrátane spôsobu rozdelenia zisku
11. Schválenie výmeny parciel p. Štefana Kovaľa
12. Schválenie výkopu rozvodov verejného vodovodu a súhlas na zriadenie vecného bremena
13. Schválenie finančného príspevku Folklórnej skupine Vyšné Ružbachy
14. Diskusia
15. Predloženie návrhu uznesenia z riadneho zasadnutia valného zhromaždenia
16. Záver

 **Poučenie: Pri prezentácii predložte platný občiansky preukaz a pridelené poradové číslo v zozname (je súčasťou pozvánky).** Ak ste dedičom, u nás vedeného člena, alebo novým vlastníkom z iného titulu a vlastníctvo ešte nebolo zapísané, prineste kópiu relevantného dokladu. V prípade, že sa nemôžete zúčastniť valného zhromaždenia, **je nevyhnutné splnomocniť inú osobu alebo predsedu pozemkového spoločenstva,** aby bolo valné zhromaždenie uznášania schopné. Splnomocnenie je na zadnej strane tejto pozvánky, **nemusí byť úradne overené.** Splnomocnenie si splnomocnený zástupca prinesie so sebou na valné zhromaždenie, alebo ho **zašlite na adresu: Združenie bývalých urbarialistov, pozemkové spoločenstvo, 065 02 Vyšné Ružbachy 226.** V prípade akýchkoľvek otázok, nejasností a **informácií volajte tel. 0915 099 308**. Pozvánka so splnomocnením je uverejnená na stránke Obecného úradu vo **Vyšných Ružbachoch: www.obecvysneruzbachy.sk** a na úradnej tabuli obce vo **Vyšných Ružbachoch.V prípade, že nebude na valnom zhromaždení dostatočný počet hlasov na prijatie uznesení, bude sa toto valné zhromaždenie považované za 1 čiastkovú schôdzu, pričom ďalšia čiastková schôdza sa uskutoční za rovnakých podmienok dňa 28. 9. 2025 o 11.00 hod., v budove kinosály vo Vyšných Ružbachoch.**

Vo Vyšných Ružbachoch 08. 07. 2025

**v.r. Lesčinský Štefan**

**Predseda ZBU**